Цягам Адраджэння 1985-1994 гадоў у Вільні сфармавалася некалькі беларускіх суполак, якія прадстаўлялі тамтэйшую беларускую дыяспару. Але, што не менш істотна, рэзка ўзрос інтарэс да Вільні з боку жыхароў самой Беларусі. І першае, і другое паспрыялі таму, што пачалі з’яўляцца беларускамоўныя выданні, якія распавядалі пра жыццё беларусаў у Вільні, пра падзеі дыяспары, пра культурныя каштоўнасці старажытнага горада і гэтак далей.